Հրամայական եղանակ

Հրամայական եղանակի () բայաձևերը ցույց են տալիս գործողության կատարման հրաման, թելադրանք, կոչ, պատվեր, հորդոր, խնդրանք։ Պաղդասար Դպիրն այս եղանակն անվանել է աղաչական եղանակ։

Հրամայական եղանակն ունի միայն եզակի ու հոգնակի թվերի երկրորդ դեմքի բայաձևեր։

Ժամանակակից հայերենում հրամայական եղանակի բայաձևերը կազմվում են ԻՐ, Ա և ՈՒ վերջավորություններով։ Հրամայական եղանակի հոգնակի բայաձևերը կազմվում են Եք վերջավորության միջոցովՄ. Ասատրյան, Ժամանակակից հայոց լեզու, Ձևաբանություն, Երևան, 2002։։

Ա և Ե խոնարհման և կրավորական բայերի եզակի հրամայականը կազմվում է առաջին հիմքով, մյուս բայերինը՝ երկրորդ (կատարյալի) հիմքով։ Ա խոնարհման բայերի եզակի հրամայականը կազմվում է ա, պատճառական բայերինը՝ ու, իսկ Ե խոնարհման բայերինը՝ պարզ և սոսկածանցավոր, ինչպես նաև Ա խոնարհման սոսկածանցավոր բայերինը՝ իր վերջավորությամբ։

  Եզակի թիվ Հոգնակի թիվ  գրի՛ր  գրե՛ք հասի՛ր  հասե՛ք հեռացի՛ր  հեռացե՛քկարդա՛կարդացե՛քմոտեցրու՛մոտեցրե՛ք

Օրինակ՝
 Գոտեպնդվեցե՛ք ատելությամբ վառ,
Գոտեպնդվեցե՛ք ահեղ վրեժով... (Ավետիք Իսահակյան)
 Մի հավատար ստվերներին, հենվիր միայն քեզ վրա,
Ատելու չափ սիրիր մարդկանց, բայց լավություն միշտ արա։ (Ավետիք Իսահակյան)

 Արգելական հրամայական 
Ժխտական (արգելական) հրամայականը կազմվում է մի մասնիկովՍերգեյ Աբրահամյան, Ժամանակակից հայերենի քերականություն, Երևան, 1975, էջ 171։, օրինակ՝ 
 Դու մի՛ հավատա ժպտուն աչքերին,
 Շատ անգամ նըրանք ծաղիկներ են վառ՝
 Բուսած կորըստյան անդունդի ծերին... (Հովհաննես Թումանյան)

 Ծանոթագրություններ 

 Տես նաև 
Բայի եղանակ
Սահմանական եղանակ
Ըղձական եղանակ
Պայմանական եղանակ
Հարկադրական եղանակ։

Կատեգորիա:Բայի եղանակներ